CELEX: 42013X0327(03)
Language: lt
Date: 1364342400000
Title: Jungtinių Tautų Europos ekonomikos komisijos (JT EEK) taisyklė Nr. 62 „Suvienodintos nuostatos dėl variklinių transporto priemonių su vairu (išskyrus vairaratį) patvirtinimo, atsižvelgiant į jų apsaugą nuo neteisėto naudojimo“

27.3.2013   
            
            
               LT
            
            
               Europos Sąjungos oficialusis leidinys
            
            
               L 89/37
            
         Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti:
   http://www.unece.org/trans/main/wp29/wp29wgs/wp29gen/wp29fdocstts.html.
   Jungtinių Tautų Europos ekonomikos komisijos (JT EEK) taisyklė Nr. 62 „Suvienodintos nuostatos dėl variklinių transporto priemonių su vairu (išskyrus vairaratį) patvirtinimo, atsižvelgiant į jų apsaugą nuo neteisėto naudojimo“
   Įtrauktas visas galiojantis tekstas iki:
   taisyklės pradinės redakcijos 2 papildymo. Įsigaliojimo data – 2006 m. spalio 10 d.
   TURINYS
   TAISYKLĖ
   
               1.
            
            Taikymo sritis
         
               2
            
            Apibrėžtys
         
               3.
            
            Patvirtinimo paraiška
         
               4.
            
            Patvirtinimas
         
               5.
            
            Bendrieji techniniai reikalavimai
         
               6.
            
            Specialieji techniniai reikalavimai
         
               7.
            
            Transporto priemonės tipo pakeitimas ir tipo išplėtimo patvirtinimas
         
               8.
            
            Gamybos atitiktis
         
               9.
            
            Sankcijos už gamybos neatitiktį
         
               10.
            
            Visiškas gamybos nutraukimas
         
               11.
            
            Už patvirtinimo bandymus atsakingų technikos tarnybų ir administracinių padalinių pavadinimai bei adresai
         PRIEDAI
   
               1 priedas
            
            Pranešimas
         
               2 priedas
            
            Patvirtinimo ženklų išdėstymas
         
               3 priedas
            
            3 tipo apsauginių įtaisų dėvėjimosi bandymas
         1.   TAIKYMO SRITIS
   
               1.1.
            
            
               Ši taisyklė taikoma L1-L7 kategorijų transporto priemonėms (1), jeigu jose įrengtas vairas (išskyrus vairaratį).
            
         2.   APIBRĖŽTYS
   Šioje taisyklėje:
   2.1.   Transporto priemonės patvirtinimas– transporto priemonės tipo patvirtinimas, atsižvelgiant į jos apsaugą nuo neteisėto naudojimo.
   2.2.   Transporto priemonės tipas– variklinės transporto priemonės, kurios nesiskiria šiais pagrindiniais požymiais:
   2.3.   Apsauginis įtaisas– neleisti neteisėtai pasinaudoti transporto priemone skirta sistema, standžiai blokuojanti vairo mechanizmą arba transmisiją; ši sistema gali:
   2.4.   Vairo mechanizmas– tiesiogiai valdoma vairo mechanizmo dalis (vairas), vairo kolonėlė ir jos pagalbiniai aptaisai, vairo mechanizmo velenas ir visos kitos sudedamosios dalys, kurios turi tiesioginės įtakos apsauginio įtaiso veikimui.
   2.5.   Kombinacija– vienas specialiai suprojektuotų ir pagamintų blokavimo sistemos variantų, kurį tinkamai įjungus blokavimo sistema ima veikti.
   2.6.   Raktas– bet koks prietaisas, sukonstruotas ir pagamintas blokavimo sistemai valdyti, kuri suprojektuota ir pagaminta taip, kad ją būtų galima valdyti tik tuo prietaisu.
   3.   PATVIRTINIMO PARAIŠKA
   
               3.1.
            
            
               Transporto priemonės tipo patvirtinimo, atsižvelgiant į jos apsaugą nuo neteisėto naudojimo, paraišką teikia transporto priemonės gamintojas arba jo tinkamai įgaliotas atstovas.
            
         
               3.2.
            
            
               Su paraiška pateikiami trys toliau išvardytų dokumentų egzemplioriai ir ši informacija:
               
                           3.2.1.
                        
                        
                           išsamus transporto priemonės tipo aprašas, atsižvelgiant į transporto priemonės sudedamosios (-ųjų) dalies (-ių), su kuria (-omis) sujungtas apsauginis įtaisas, išdėstymą ir konstrukciją;
                        
                     
                           3.2.2.
                        
                        
                           tinkamo mastelio ir pakankamai detalūs apsauginio įtaiso ir jo montavimo transporto priemonėje konstrukcijos brėžiniai;
                        
                     
                           3.2.3.
                        
                        
                           techninis įtaiso aprašas.
                        
                     
         
               3.3.
            
            
               Už patvirtinimo bandymus atsakingai technikos tarnybai pateikiama:
               
                           3.3.1.
                        
                        
                           transporto priemonės tipą, kurį reikia patvirtinti, atitinkanti transporto priemonė, jeigu to paprašo technikos tarnyba, ir
                        
                     
                           3.3.2.
                        
                        
                           jeigu technikos tarnyba prašo, tos transporto priemonės sudedamosios dalys, kurios, tarnybos nuomone, yra būtinos šios taisyklės 5 ir 6 dalyse nustatytai patikrai atlikti.
                        
                     
         4.   PATVIRTINIMAS
   
               4.1.
            
            
               Jeigu pagal taisyklę pateiktos patvirtinti transporto priemonės tipas atitinka 5 ir 6 dalių reikalavimus, tam transporto priemonės tipui suteikiamas patvirtinimas.
            
         
               4.2.
            
            
               Kiekvienam patvirtintam tipui suteikiamas patvirtinimo numeris. Du pirmieji jo skaitmenys (šiuo metu skaitmenys 00 atitinka pradinės redakcijos taisyklę) žymi pakeitimų, į kuriuos įtraukti naujausi pagrindiniai techniniai taisyklės pakeitimai, padaryti suteikiant patvirtinimą, seriją. Ta pati susitariančioji šalis to paties numerio negali suteikti nei to paties tipo transporto priemonei, kurioje sumontuotas kito tipo apsauginis įtaisas arba kurios apsauginis įtaisas sumontuotas kitaip, nei kito tipo transporto priemonėje.
            
         
               4.3.
            
            
               Šios taisyklės 1 priede pateiktą pavyzdį atitinkančios formos pranešimas apie transporto priemonės tipo patvirtinimą arba atsisakymą suteikti patvirtinimą, remiantis šia taisykle, ir patvirtinimo paraiškos pateikėjo pateikti tinkamo mastelio apsauginio įtaiso ir jo tvirtinimo konstrukcijos brėžiniai, ne didesnio nei A4 formato (210 × 297 mm) arba sulankstyti taip, kad būtų tokio formato, perduodami šią taisyklę taikančioms Susitarimo šalims (2).
            
         
               4.4.
            
            
               Patvirtinimo blanke nurodytoje lengvai pasiekiamoje kiekvienos transporto priemonės, atitinkančios pagal šią taisyklę patvirtintą transporto priemonių tipą, vietoje pritvirtinamas gerai matomas tarptautinis patvirtinimo ženklas, sudarytas iš:
               
                           4.4.1.
                        
                        
                           apskritimo apie E raidę, po kurios nurodomas patvirtinimą suteikusios šalies skiriamasis numeris;
                        
                     
                           4.4.2.
                        
                        
                           šios taisyklės numerio, po kurio dešinėje apskritimo pusėje rašoma R raidė, brūkšnys ir patvirtinimo numeris, kaip nurodyta 4.4.1 punkte.
                        
                     
         
               4.5.
            
            
               Jeigu transporto priemonė atitinka pagal šią taisyklę patvirtinimą suteikusioje šalyje remiantis viena ar keliomis kitomis prie Susitarimo prijungtomis taisyklėmis patvirtintą transporto priemonės tipą, 4.4.1 punkte nurodyto simbolio nereikia kartoti; tokiu atveju taisyklė ir patvirtinimo numeriai bei visose taisyklėse, pagal kurias patvirtinimas suteiktas šalyje, kuri suteikė patvirtinimą pagal šią taisyklę, nustatyti papildomi simboliai išdėstomi vertikaliai stulpeliais į dešinę nuo 4.4.1 punkte nurodyto simbolio.
            
         
               4.6.
            
            
               Patvirtinimo ženklas turi būti aiškiai įskaitomas ir nenutrinamas.
            
         
               4.7.
            
            
               Patvirtinimo ženklas turi būti pritvirtintas prie gamintojo pritvirtintos transporto priemonės duomenų plokštelės arba ant jos.
            
         
               4.8.
            
            
               Šios taisyklės 2 priede pateikti patvirtinimo ženklo išdėstymo pavyzdžiai.
            
         5.   BENDRIEJI TECHNINIAI REIKALAVIMAI
   
               5.1.
            
            
               Apsauginis įtaisas turi būti sukonstruotas taip, jog:
               
                           5.1.1.
                        
                        
                           jį reikėtų išjungti, kad būtų įmanoma vairuoti transporto priemonę, ja važiuoti arba varyti ją į priekį tiesia linija;
                        
                     
                           5.1.2.
                        
                        
                           kai naudojami 4 tipo apsauginiai įtaisai, jie turi būti sukonstruoti taip, jog norint atlaisvinti transmisiją juos reikėtų išjungti. Jeigu šis įtaisas įjungiamas valdant stovėjimo įtaisą, jis turi veikti kartu su transporto priemonės variklį išjungiančiu įtaisu;
                        
                     
                           5.1.3.
                        
                        
                           raktą būtų įmanoma ištraukti tik tuomet, kai užšovas yra visiško įjungimo arba visiško išjungimo padėtyje. Bet kokia kita tarpinė rakto padėtis, kai yra rizika, kad spynelė bus vėl įjungta, netgi jei įdėtas apsauginio įtaiso raktas, yra negalima.
                        
                     
         
               5.2.
            
            
               5.1 punkto reikalavimai įvykdomi, jeigu atitinkamą raktą pakanka panaudoti tik kartą.
            
         
               5.3.
            
            
               5.1 punkte nurodytas apsauginis įtaisas ir su juo sujungtos sudedamosios transporto priemonės dalys sukonstruojamos taip, kad nebūtų įmanoma jų greitai ir neatkreipiant dėmesio atidaryti, sutrikdyti jų veikimo arba jų sugadinti, pvz., pigiais, nesunkiai paslepiamais įrankiais, įranga arba gaminiais, kuriuos asmenys gali lengvai įsigyti.
            
         
               5.4.
            
            
               Transporto priemonėje apsauginis įtaisas turi būti sumontuotas kaip originaliosios įrangos įtaisas, t. y. kaip įranga, kurią transporto priemonės gamintojas sumontuoja prieš pateikdamas ją pirmą kartą mažmeninei prekybai. Apsauginiame įtaise patikimai sumontuojamas užraktas. (Jeigu užraktą galima atrakinti raktu, pirma nuėmus dangtelį ar bet kokį kitą sulaikymo įtaisą, tai nėra reikalavimo pažeidimas.)
            
         
               5.5.
            
            
               Atrakinamai blokavimo sistemai turi būti numatyta bent 1 000 skirtingų raktų kombinacijų arba per metus pagamintų transporto priemonių bendrą skaičių atitinkantis kiekis, jeigu jis neviršija 1 000. Vieno tipo transporto priemonei skirta kombinacija gali pasikartoti maždaug vieną kartą iš 1 000.
            
         
               5.6.
            
            
               Raktas ir užraktas neturi būti koduojami matomomis priemonėmis.
            
         
               5.7.
            
            
               Užraktas sukonstruojamas, pagaminamas ir sumontuojamas taip, kad užrakinto užrakto šerdies nebūtų įmanoma pasukti jokiu kitu raktu, išskyrus tinkamą raktą, mažesniu kaip 0,245 mdaN sukimo momentu, ir
               
                           5.7.1.
                        
                        
                           jeigu tai kaištinius spraustelius turinčios užrakto šerdys, greta vienas kito turi būti išdėstyta ne daugiau kaip du identiški sprausteliai, pakreipiami ta pačia kryptimi, o užrakte turi būti ne daugiau kaip 60 % identiškų spraustelių;
                        
                     
                           5.7.2.
                        
                        
                           jeigu tai yra diskinius spraustelius turinčios užrakto šerdys, greta vienas kito turi būti išdėstyta ne daugiau kaip du identiški sprausteliai, pakreipiami ta pačia kryptimi, o užrakte turi būti ne daugiau kaip 50 % identiškų spraustelių.
                        
                     
         
               5.8.
            
            
               Apsauginiai įtaisai turi būti tokie, kad transporto priemonei judant įjungtu varikliu būtų išvengta bet kokios atsitiktinio užsiblokavimo rizikos, kuri galėtų kelti pavojų saugai.
            
         
               5.9.
            
            
               1, 2 arba 3 tipo įjungtas apsauginis įtaisas turi būti pakankamai tvirtas, kad statinėmis sąlygomis abiem kryptimis galėtų išlaikyti 20 mdaN sukimo apie vairo mechanizmo veleno ašį momentą, nepadarant vairo mechanizmui žalos, kuri galėtų kelti pavojų saugai.
            
         
               5.10.
            
            
               1, 2 arba 3 tipo apsauginis įtaisas sukonstruojamas taip, kad vairo mechanizmas galėtų būti blokuojamas tik esant bent 20o nuokrypiui į kairę ir (ar) į dešinę nuo tiesios padėties.
            
         6.   SPECIALIEJI TECHNINIAI REIKALAVIMAI
   
               6.1.
            
            
               Be 5 dalyje numatytų bendrųjų techninių reikalavimų apsauginiam įtaisui taikomos toliau nustatytos specialios sąlygos:
               
                           6.1.1.
                        
                        
                           Kai naudojamas 1 ar 2 tipo apsauginis įtaisas, įjungti užraktą įmanoma tik pasukus raktą, kai vairas yra tinkamoje padėtyje, kad užšovas atsidurtų tam skirtoje vietoje.
                        
                     
                           6.1.2.
                        
                        
                           Kai naudojamas 3 tipo apsauginis įtaisas, įstumti užšovą įmanoma tik atskiru transporto priemonės naudotojo veiksmu, kartu ar papildomai pasukus raktą. Turi būti neįmanoma ištraukti rakto tuomet, kai užšovas įstumtas, išskyrus kaip numatyta 5.1.3 punkto nuostatose.
                        
                     
         
               6.2.
            
            
               Kai naudojamas 2 ar 3 tipo apsauginis įtaisas, turi būti neįmanoma įstumti užšovo tuomet, įtaisas yra tokioje padėtyje, kuri leidžia įjungti transporto priemonės variklį.
            
         
               6.3.
            
            
               Kai naudojamas 3 tipo apsauginis įtaisas, jį įjungus turi būti neįmanoma sutrikdyti prietaiso veikimo.
            
         
               6.4.
            
            
               Kai naudojamas 3 tipo apsauginis įtaisas, jis turi gerai veikti ir atitikti 5.7, 5.8, 5.9 ir 6.3 punktų reikalavimus, šios taisyklės 3 priede nurodyto bandymo metu atlikus 2 500 blokavimo ciklų kiekviena kryptimi.
            
         7.   TRANSPORTO PRIEMONĖS TIPO PAKEITIMAS IR TIPO IŠPLĖTIMO PATVIRTINIMAS
   
               7.1.
            
            
               Apie kiekvieną transporto priemonės tipo pakeitimą pranešama transporto priemonės tipą patvirtinusiam administracijos padaliniui. Tada padalinys gali:
               
                           7.1.1.
                        
                        
                           laikyti, kad atlikti pakeitimai greičiausiai neturės pastebimo neigiamo poveikio, ir bet kokiu atveju transporto priemonė vis dar atitinka reikalavimus, arba
                        
                     
                           7.1.2.
                        
                        
                           iš technikos tarnybos, atsakingos už bandymus, reikalauti papildomos bandymų ataskaitos.
                        
                     
         
               7.2.
            
            
               Apie patvirtinimo suteikimą arba atsisakymą suteikti patvirtinimą, nurodant pakeitimus, šią taisyklę taikančioms Susitarimo šalims pranešama 4.3 punkte nurodyta tvarka.
            
         8.   GAMYBOS ATITIKTIS
   
               8.1.
            
            
               Kiekviena transporto priemonė, turinti šioje taisyklėje nurodytą patvirtinimo ženklą, atitinka patvirtintą transporto priemonės tipą, atsižvelgiant į apsauginio įtaiso tipą, jo montavimą transporto priemonėje ir sudedamąsias dalis, su kuriomis apsauginis įtaisas yra sujungtas.
            
         
               8.2.
            
            
               Atitikčiai patikrinti, kaip nustatyta 8.1 punkte, atsitiktine tvarka tikrinamas pakankamas skaičius serijiniu būdu gaminamų transporto priemonių, žymimų pagal šią taisyklę privalomu patvirtinimo ženklu.
            
         9.   SANKCIJOS UŽ GAMYBOS NEATITIKTĮ
   
               9.1.
            
            
               Pagal šią taisyklę suteiktas transporto priemonės tipo patvirtinimas gali būti panaikintas, jeigu nesilaikoma 8.1 dalyje nustatytų reikalavimų.
            
         
               9.2.
            
            
               Jeigu šią taisyklę taikanti Susitarimo šalis panaikina patvirtinimą, kurį buvo suteikusi anksčiau, apie tai kitoms šią taisyklę taikančioms Susitarimo šalims ji nedelsdama praneša nusiųsdama patvirtinimo blanko kopiją, kurios apačioje didžiosiomis raidėmis įrašoma „PATVIRTINIMAS PANAIKINTAS“, pasirašoma ir įrašoma data.
            
         10.   VISIŠKAS GAMYBOS NUTRAUKIMAS
   Jeigu patvirtinimo turėtojas visiškai nutraukia pagal šią taisyklę patvirtinto tipo transporto priemonių gamybą, apie tai jis informuoja tipo patvirtinimą suteikusią instituciją. Minėtą pranešimą gavusi institucija apie tai praneša kitoms šią taisyklę taikančioms Susitarimo šalims, nusiųsdama patvirtinimo blanko kopiją, kurios apačioje didžiosiomis raidėmis įrašoma „GAMYBA NUTRAUKTA“, pasirašoma ir įrašoma data.
   11.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACINIŲ PADALINIŲ PAVADINIMAI BEI ADRESAI
   Šią taisyklę taikančios Susitarimo šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos padalinių, kuriems turi būti siunčiami kitose valstybėse išduoti tipo patvirtinimo, tipo išplėtimo patvirtinimo, atsisakymo suteikti patvirtinimą ar patvirtinimo panaikinimo pranešimai, pavadinimus ir adresus.
   
      (1)  Kaip apibrėžta Suvestinės rezoliucijos dėl transporto priemonių konstrukcijos (R.E.3) 7 priede (dokumentas TRANS/WP.29/78/Rev.1/Amend.2 su paskutiniais pakeitimais, padarytais Amend.4).
   
      (2)  Skiriamieji 1958 m. Susitarimo šalių numeriai yra nurodyti Suvestinės rezoliucijos dėl transporto priemonių konstrukcijos (R.E.3) 3 priede, dokumentas ECE/TRANS/WP.29/78/Rev.2/Amend.1.
   
      1 PRIEDAS
      
         PRANEŠIMAS
      
      (Didžiausias formatas: A4 (210 × 297 mm))
      
         
   
   
      2 PRIEDAS
      
         PATVIRTINIMO ŽENKLŲ IŠDĖSTYMAS
      
      A   pavyzdys
      (Žr. šios taisyklės 4.4 punktą)
      
         
      Šis prie transporto priemonės pritvirtintas patvirtinimo ženklas reiškia, kad atitinkamas tipo patvirtinimas, atsižvelgiant į apsaugą nuo neteisėto naudojimo, buvo suteiktas Nyderlanduose (E 4) pagal Taisyklę Nr. 62; patvirtinimo numeris 002439. Patvirtinimo numeris rodo, kad patvirtinimas suteiktas vadovaujantis Taisyklės Nr. 62 pradinėje redakcijoje nustatytais reikalavimais.
      B   pavyzdys
      (Žr. šios taisyklės 4.5 punktą)
      
         
      Šis prie transporto priemonės pritvirtintas patvirtinimo ženklas reiškia, kad transporto priemonės tipo patvirtinimas buvo suteiktas Nyderlanduose (E 4) pagal taisykles Nr. 62 ir Nr. 10 (1). Patvirtinimo numeriai rodo, kad tą dieną, kai buvo suteikti atitinkami patvirtinimai, Taisyklė Nr. 62 nebuvo pakeista, o į Taisyklę Nr. 10 jau buvo įtraukti 01 serijos pakeitimai.
      
         (1)  Antrasis numeris pateiktas tik kaip pavyzdys.
   
   
      3 PRIEDAS
      
         3 TIPO APSAUGINIŲ ĮTAISŲ DĖVĖJIMOSI BANDYMAS
      
      1.   BANDYMO ĮRANGA
      1.1.   Bandymo įranga:
      
                  1.1.1.
               
               
                  atrinktajam vairo mechanizmui, su kuriuo sujungtas apsauginis įtaisas, pritvirtinti tinkamas stovas, kaip apibrėžta šios taisyklės 2.3 punkte;
               
            
                  1.1.2.
               
               
                  apsauginio įtaiso įjungikliai ir išjungikliai, su kuriais naudojamas raktas;
               
            
                  1.1.3.
               
               
                  priemonė vairo mechanizmo velenui sukti atsižvelgiant į apsauginį įtaisą.
               
            2.   BANDYMO METODAS
      2.1.   Vairo mechanizmo, su kuriuo sujungtas apsauginis įtaisas, pavyzdys pritvirtinamas prie 1.1.1 punkte nurodyto stovo.
      2.2.   Vienas bandymo procedūros ciklas sudarytas iš toliau nurodytų veiksmų.
      2.2.1.   Pradinė padėtis
      Apsauginis įtaisas išjungiamas, o vairo mechanizmo velenas sukamas tol, kol atsiduria tokioje padėtyje, kurioje negalima įjungti apsauginio įtaiso.
      2.2.2.   Įjungimas
      Naudojant raktą, apsauginio įtaiso išjungimo būsena pakeičiama įjungimo būsena.
      2.2.3.   Įjungus
      Vairo mechanizmo velenas sukamas taip, kad apsauginio įtaiso įsijungimo metu to veleno sukimo momentas būtų 5,88 Nm ± 0,25 Nm.
      2.2.4.   Išjungus
      Apsauginis įtaisas išjungiamas įprastai, sukimo momentą sumažinus iki nulio, kad būtų galima jį lengviau išjungti.
      2.2.5.   Grįžimas
      Vairo mechanizmo velenas sukamas tol, kol atsiduria tokioje padėtyje, kurioje apsauginis įtaisas negali suveikti.
      2.2.6.   Sukimas į priešingą pusę
      Kartojamos 2.2.2, 2.2.3, 2.2.4 ir 2.2.5 punktuose nurodytos procedūros, tačiau vairo mechanizmo velenas sukamas į priešingą pusę.
      2.2.7.   Tarp dviejų paeiliui atliekamų įtaiso įjungimų daroma bent 10 sekundžių pertrauka.
      2.3.   Dėvėjimosi bandymo ciklas kartojamas tiek kartų, kiek nurodyta šios taisyklės 6.4 punkte.